বোকাজানঃ পাহাৰীয়া জিলা কাৰ্বি আংলংৰ বোকাজান মহকুমাৰ অন্তৰ্গত খটখটি থানাত সংঘটিত হয় এক আজব কাণ্ড ৷ থানাৰ ভিতৰৰ পৰা পলাল এগৰাকী আচামী ৷ হাতত হেণ্ডকাফ লৈ পলাল জগত চন্দ্ৰ ভুজেল নামৰ আচামী এজন ৷ পলাতক আচামী ভূজেলৰ সন্ধানত খটখটি আৰক্ষী উপস্থিত হৈছে গোলাঘাট জিলাৰ চুঙাজানত থকা ভূজেলৰ বাসগৃহত ৷ কালি খটখটিত সংঘটিত হৈছিল এটা পথ দুৰ্ঘটনা ৷ পলাতক জগত চন্দ্ৰ ভূজেল দুৰ্ঘটনাত পতিত অটোখনৰ চালক আছিল বুলি আৰক্ষী সূত্ৰে প্ৰকাশ ৷ প্ৰাণদ্বীপ চেতিয়া,ব্যুৰ' কাৰ্বি আংলং আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
থানাৰ পৰা হেণ্ডকাফ লৈ পলাল আচামী